#  Zápisnica

 **zo zasadnutia Rady školy pri Základnej škole Štefana Senčíka v Starom Tekove konaného dňa 30.03.2023 o 17:00 v priestoroch ZŠ ŠS Starý Tekov**

**Program:**

1. Otvorenie, kontrola uznášaniaschopnosti, schválenie programu
2. Určenie zapisovateľa, overovateľov
3. Dotazník spokojnosti
4. Diskusia, rôzne
5. Uznesenie
6. Záver

 **Prítomní:** podľa priloženej prezenčnej listiny

**1. Otvorenie**

Predsedkyňa rady školy Mgr. Zita Nichtová privítala všetkých prítomných na zasadnutí a dala hlasovať za schválenie programu v znení ako bol predložený.

Hlasovanie: Za -9 Proti – 0 Zdržali sa – 0

# 2. Určenie zapisovateľa a overovateľov zápisnice

Zapisovateľ – Eva Horniaková

Overovatelia – Ing.Michal Kúdela, Michaela Grmanová

# 3. Dotazník spokojnosti

Rada školy ako poradný orgán pri ZŠ ŠS v Starom Tekove. Pripravil podklady na vypracovanie dotazníka. Dotazník by mal poskytnúť všeobecné informácie spokojnosti rodičov so školou. Rada školy sa zhodla na okruhoch tém, ktoré by mali byť súčasťou dotazníka.

Navrhované témy:

* Informovanosť rodičov ( aktivity, zlá komunikácia rodič- škola)
* Šikana na škole
* ŠKD ( voľnočasové aktivity v ŠKD)
* Práca s integrovanými deťmi ( práca asistentiek)
* Strava a školská jedáleň

Rada školy vypracovala k daným témam otázky

Rada školy odporúča:-

* Zapracovať vypracované otázky do dotazníka spokojnosti rodičov
* zverejniť dotazník do dátumu najbližšieho rodičovského združenia (17.4.2023)
* Informovať o dotazníku prostredníctvom triednych učiteľov
* Dotazník nechať otvorený 14 dní
* V Edupage nastaviť správu s informáciou o danom dotazníku, a následne po 7 dňoch skontrolovať koľkí rodičia si správu prečítali

**4. Diskusia, rôzne**

- členovia rady školy, ktorí zastupujú rodičov pri ZŠ, vyjadrili nespokojnosť so zverejňovaním dátumu rozvrhu krúžkov. Rodičia upozornili na fakt, že keď škola zverejní rozvrh krúžkov v októbri, tak väčšina detí je prihlásená na krúžkovú činnosť mimo školy.

Odporúčanie rady školy:

* Záujem žiakov o krúžky realizovať na konci školského roka
* Rozvrh krúžkov predstaviť zároveň so školským rozvrhom

# 5. Uznesenia

Na zasadnutí RŠ pri ZŠ ŠS v Starom Tekove boli prijaté nasledovné uznesenia:

Rada školy pri ZŠ ŠS v Starom Tekove **určuje :**

1. Overovateľov zápisnice – Michaelu Grmanovú, Ing.Michala Kúdelu

Nakoľko Rada školy bola pracovným stretnutím neboli prijaté iné uznesenia.

Rada školy **odporúča riaditeľovi školy Mgr. Petrovi Mészárošovi:**

1. Zapracovať vypracované otázky do dotazníka spokojnosti rodičov
2. zverejniť dotazník do dátumu najbližšieho rodičovského združenia (17.4.2023)
3. Informovať o dotazníku prostredníctvom triednych učiteľov
4. Dotazník nechať otvorený 14 dní
5. V Edupage nastaviť správu s informáciou o danom dotazníku, a následne po 7 dňoch skontrolovať koľkírodičia si správu prečítal
6. Záujem žiakov o krúžky realizovať na konci školského roka
7. Rozvrh krúžkov predstaviť zároveň so školským rozvrhom a pripraviť obidva rozvrhy k začiatku školského roka
8. Zaslať nový, prepracovaný školský vzdelávací program k prerokovaniu rade školy do 19.5. 2023.
9. Zaslať výchovnovzdelávací program ŠKD k nahliadnutiu členom rade školy do 19.5.2023

# 6.Záver

Predsedkyňa RŠ ukončila zasadnutie RŠ.

Zapisovateľ: Eva Horniaková ........................................................

Overovatelia zápisnice:

Michaela Grmanová .......................................................

Ing. Michal Kúdela .......................................................

V Starom Tekove dňa 30.03. 2023